Starfsmenn Laugó óska ykkur öllum gleðilegs nýs ár ár sama tíma og við þökkum fyrir samskiptin og góðar stundir á árinu 2019 . Fyrsta dagskrá ársins 2020 er mætt og má finna hér . Það er margt framundan í janúar í Laugó en hæst ber að nefna Sexuball þar sem allar félagsmiðstöðvar í Laugardals - og háaleitishverfi koma saman á stóru balli . Þetta árið verður ballið haldið í sal Laugalækjarskóla og verður gaman að fá fjölda unglinga til okkar . Nýjir klúbbar munu hefjast í mánuðnum eins og handrita - og stuttmyndaklúbbur auk þess sem eldri klúbbar á borð við LAN klúbbur , Söngklúbbur og ljósmyndaklúbbur fara aftur af stað , svo eitthvað sé nefnt . Dagskrá fyrir miðstig er einnig mætt og er marg spennandi í boði . Líkt og síðasta haust verðum við með smiðjur fyrir 5. og 6. bekk á föstudögum . Skráning fer núna fram á www.skraning.fristund.is , og fer skráning fram í byrjun hvers mánaðar . Smiðjurnar í Janúar eru eftirfarandi : 17. janúar – Jógasmiðja Ungmenni fá smá innsýn í jóga og hugleiðslu á nýju ári . Einfaldar æfingar og góð samvera í félagsmiðstöðinni . 24. janúar – Hollt og gott smiðja Gerum hollt nammi í félagsmiðstöðinni . Kynnum ungmennum fyrir leiðum til að gera góðgæti hollara og að velja betri kosti . 31. janúar – Leikjasmiðja Gerum hollt nammi í félagsmiðstöðinni . Kynnum ungmennum fyrir leiðum til að gera góðgæti hollara og að velja betri kosti . Hlökkum til ársins 2020 með ykkur og ætlum okkur stóra hluti á þessu flotta ári . Mynd frá Piparkökuhúsasmiðju hjá 5. og 6. bekk í desember .